

MINISTARSTVO ZA DEMOGRFIJU,

OBITELJ, MLADE I SOCIJALNU

POLITIKU

Zagreb, 21. lipanj 2017.

**POZIV**

**za prijavu projekata umjerenih mladima za financijsku potporu iz raspoloživih sredstava dijela prihoda od igara na sreću i Državnog proračuna za 2017. godinu**

Ministarstvo za demografiju, mlade i socijalnu politiku poziva udruge mladih i za mlade te jedinice lokalne i područne (regionalne) samouprave da se sukladno ovom Pozivu za financijsku potporu prijave projekte koji doprinose podizanju kvalitete života mladih.

Prijavitelji sukladno ovom Pozivu mogu prijaviti projekte za sljedeća prioritetna područja:

A.1. Aktivno sudjelovanje mladih u društvu

A.2. Lokalni info-centri

A.3. Lokalni i regionalni programi za mlade

Za svako prioritetno područje osiguran je zaseban iznos, a za provedbu Poziva ukupno je **osigurano je 3.800.000,00 kuna**.

Minimalni iznos financijskih sredstava po pojedinom projektu je od 40.000,00 kuna, a maksimalni iznos po pojedinom projektu je 150.000,00 kuna, ovisno o prioritetnom području Poziva.

Prihvatljivo vremensko razdoblje za provedbu projekata je 6 do 12 mjeseci.

Prijavu na Poziv može podnijeti udruga koja je upisana u Registar udruga i djeluje najmanje jednu godinu u Republici Hrvatskoj zaključno s danom objave Poziva, koja aktivno djeluje u jednom od prioritetnih područja aktivnosti raspisanih pozivom, što je razvidno iz ciljeva i popisa djelatnosti u statutu udruge, a koja je upisana u Registar neprofitnih organizacija i vodi transparentno financijsko poslovanje u skladu s propisima o računovodstvu neprofitnih organizacija i koja je ispunila ugovorne obveze prema ovom Ministarstvu, te svim drugim davateljima financijskih sredstava iz javnih izvora. Prijavitelj mora udovoljiti i drugim uvjetima koji su detaljno navedeni u *Uputama za prijavitelje*.

Prijavu na Poziv može podnijeti i jedinica lokalne i područne (regionalne) samouprave koja je ispunila ugovorne obveze prema ovom Ministarstvu i svim drugim davateljima financijskih sredstava iz javnih izvora te je osigurala organizacijske, ljudske, prostorne i djelomično financijske resurse za obavljanje djelatnosti. Prijavitelj mora udovoljiti i drugim uvjetima koji su detaljno navedeni u *Uputama za prijavitelje*

Rok za podnošenje prijedloga projekata je **30** **dana**, a završava **21. srpnja 2017. godine.**

Prijava na Poziv ostvaruje se elektroničkim putem kroz sustav [www.financijskepodrske.hr](http://www.financijskepodrske.hr) . Nakon uspješno završene internetske prijave putem navedenog sustava, prijavitelj će putem svoje e-mail adrese zaprimiti *dokument za verifikaciju e-prijave* koji je potrebno:

• ispisati,

• ovjeriti pečatom udruge i potpisom ovlaštene osobe za zastupanje prijavitelja,

• poslati isključivo poštom, u propisanom roku za prijavu (do 21. srpnja 2017. godine. - uključujući i 21. srpanj 2017.) na adresu regionalne zaklade koja pokriva područje na kojem se provodi većina programskih aktivnosti:

- Regionalna zaklada za lokalni razvoj "ZAMAH" *(za županije: Zagrebačka, Koprivničko-križevačka, Bjelovarsko-bilogorska, Varaždinska, Međimurska i Grad Zagreb)*

- Zaklada za poticanje partnerstva i razvoja civilnog društva Pula *(za županije: Istarska, Primorsko-goranska, Karlovačka, Sisačko-moslavačka i Krapinsko-zagorska)*

- „Slagalica“ – Zaklada za razvoj lokalne zajednice *(za županije: Vukovarsko-srijemska, Osječko-baranjska, Brodsko-posavska, Požeško-slavonska, Virovitičko-podravska)*

- Zaklada „Kajo Dadić“ *(za županije: Zadarska, Šibensko-kninska, Splitsko-dalmatinska, Dubrovačko-neretvanska i Ličko-senjska).*

Cjelovita dokumentacija Poziva dostupna je na mrežnim stranicama Ministarstva za demografiju, obitelj, mlade i socijalnu politiku ([www.mdomsp.hr](http://www.mdomsp.hr)) i regionalnih zaklada kao provedbenih tijela u ovom Pozivu ([www.zamah.hr](http://www.zamah.hr); [www.civilnodrustvo-istra.hr](http://www.civilnodrustvo-istra.hr); [www.zaklada-slagalica.hr](http://www.zaklada-slagalica.hr); [www.zaklada-dadic.hr](http://www.zaklada-dadic.hr)).

Postupak otvaranja i pregleda dostavljenih prijava, procjena prijava, dostava dodatne dokumentacije, ugovaranje, donošenje odluke o dodjeli bespovratnih sredstava, podnošenje prigovora, postupanje s dokumentacijom kao i indikativni kalendar provedbe Poziva detaljno su opisani u ***Uputama za prijavitelje*** na Poziv za prijavu projekata usmjerenih mladima. Razmatrati će se samo projekti koji su pravodobno prijavljeni, te koji u cijelosti zadovoljavaju propisane uvjete Poziva.

Sva pitanja vezana uz ovaj Poziv mogu se postaviti isključivo elektroničkim putem, slanjem upita na adresu elektronske pošte: [udruge@mdomsp.hr](mailto:udruge@mdomsp.hr)zaključno do 14. srpnja 2017. godine.